નવી દિલ્હી, 1 ઑગસ્ટ: આરએસએસના વરિષ્ઠ નેતાઓની સાથે બીજેપી ગુરુવારે દિલ્હી ખાતે બેઠક કરી રહી છે. સૂત્રોની માનીએ તો આરએસએસ અને બીજેપી આ બેઠકમાં પોતાના પ્રધાનમંત્રી પદના ઉમેદવાર માટે ગુજરાતના મુખ્યમંત્રી નરેન્દ્ર મોદીના નામ પર ચર્ચા-વિચારણા કરી શકે છે. આ ઉપરાંત બીજેપી સાંસદ યશવંત સિન્હાએ નરેન્દ્ર મોદી અંગે જણાવ્યું કે તેમને પૂરેપૂરો વિશ્વાસ છે કે દેશના હવે પછીના પ્રધાનમંત્રી નરેન્દ્ર મોદી જ બનશે.